polyglot-tagger/wikipedia-language-snippets-filtered huggingface dataset:
ཀཿཐོག་ཁྲིད་ཆེན་བཅུ་གསུམ་གྱི་ཡ་གྱལ་ཁྲིད་ཡིག་གུ་རུའི་དགོངས་བརྒྱན། རིག་འཛིན་གྲུབ་རྩིས། དབྱངས་ཅན་སྒྲ་མདོའི་བསྡུས་འགྲེལ། ཕྱག་ཆེན། རྫོགས་ཆེན། ཆོ་ག་ཆོས་སྤྱོད། ཆོག་འགྲིག ཟིན་བྲིས། བོད་ཀྱི་རྒྱལ་རབས། བསྟན་རྩིས། ཆབ་ཤོག གཏེར་ཆོས། མགུར་འབུམ་སོགས་ད་ལྟ་བསྡུས་ཡོད་པ་པོད་བརྒྱད་ལྷག་ཡོད་དོ། །
དེ་ལྟར་བསྟན་འགྲོའི་དོན་རྒྱ་ཆེན་པོ་མཛད་ནས་དགུང་ལོ་གྱ་གསུམ་བཞེས་པ་མེ་འབྲུག་ལོའི་ཐ་སྐར་ཟླ་བའི་ཚེས་བཅོ་ལྔ་ལ་ངོ་མཚར་དུ་མ་བཅས་གཤེགས་སོ། སྐད་གཉིས་འགྱུར་བྱང་༣༡༢།ཁ་བསྐང་དགོས།
ཇོ་ནང་ལུགས་ཀྱི་ཀཿཐོག་རིག་འཛིན་ཆེན་པོའི་སྐུ་ཕྲེང་རིམ་བྱོན་གྱི་ལོ་རྒྱུས་མདོར་བསྡུས།
ལོ་བཞིའི་སྟེང་ཐུའུ་བཀན་བློ་བཟང་ཆོས་ཀྱི་ཉི་མས་ཡང་སྲིད་དུ་ངོས་འཛིན་གནང་ཞིང་།གསེར་ཁོག་དགོན་ལ་གདན་དྲངས་ནས་གདན་སར་བཀོད། ཆུ་བཟང་ཧོ་ཐོ་ཐུག་ངག་དབང་ཐུབ་བསྟན་དབང་ཕྱུག་གི་དྲུང་ནས་རབ་བྱུང་གི་སྡོམ་པ་བཞེས་ཤིང་མཚན་ལ་འཇམ་དཔལ་བསྟན་འཛིན་ཆོས་ཀྱི་འཕྲིན་ལས་ཞེས་གསོལ།སྐུ་ན་ཕྲ་དུས་ནས་ཡེ་གེ་འབྲི་ཀློག་དང་བརྡ་སྤྲོད་ལ་སོགས་པར་རྟག་གུས་གྱིས་སྦྱངས་བ་བྱས།
བོད་རབ་བྱུང་བཅུ་གསུམ་པའི་ས་བྱ་ལོ་སྤྱི་ལོ་༡༧༨༩ལོར་སྨིན་གྲོལ་སྐུ་ཕྲེང་བཞི་བ་འཇམ་དཔལ་ཆོས་ཀྱི་བསྟན་འཛིན་འཕྲིན་ལས་མཆོག་ཁོང་གི་སྐུ་གོང་མའི་ཡང་སྲིད་དུ་མདོ་སྨད་ཨུ་ལན་མུ་ར་ཟེར་བའི་ཡུལ་ཞིག་ཏུ་ཡབ་དོན་འགྲུབ་ཚེ་བརྟན་དང་ཡུམ་དཀར་མོ་སྐྱིད་གཉིས་ཀྱི་སྲས་སུ་སྐུ་འཁྲུངས།
༡༨༠༨ལོར། དབུས་སུ་ཐུགས་གཉེར་ལ་ཕེབས་པ་དང་། འཇམ་དབྱངས་བཞད་པ་དང་མཉམ་དུ་འབྲས་སྤུངས་སྒོ་མང་གྲྭ་ཚང་ནང་དུ་ཞུགས།མདོ་སྨད་ཆོས་འབྱུང་ལས་ཀུན་གཟིགས་མཐོང་བ་དོན་ལྡན་མཆོག་དང་སྒོ་མང་ཆོས་གྲྭར་མཉམ་ཕེབས་ཀྱིས་ཐུགས་ནང་ཤིན་ཏུ་ཉེ་ཞེས་གསལ།
བཙན་པོ་བསྟན་འཛིན་འཕྲིན་ལས་ནི་བོད་ཀྱི་ལོ་རྒྱུས་ཐོག་ཏུ་བྱུང་བའི་མཁས་བ་དམིགས་བསལ་ཅན་ཞིག་ཡིན། ཁོང་ནི་ནང་དོན་རིག་པ་དང་གསོ་བ་རིག་པ་གཉིས་ལ་མཁྱེན་རྒྱ་ཡངས་བ་མ་ཟད། ས་ཁམས་རིག་པ་ལ་ཡང་ཤིན་ཏུ་མཁས།
༡༨༢༨ལོར་བཀྲ་ཤིས་འཁྱིལ་དུ་གདན་དྲངས།ཚོགས་མང་ལ་དགའ་ལྡན་ལྷ་བརྒྱ་མའི་ཁྲིད་གང་རྒྱས་གནང་།
༡༨༡༣ལོར་ཀུན་གཟིགས་མཐོང་བ་དོན་ལྡན་དང་མཉམ་དུ་དབུས་དང་ཁ་བྲལ་ཏེ་རང་རང་གི་དགོན་པར་ལོག
ད་ལྟ་ལྷོ་བྲག་ཁང་ཚན་གསར་བཞེངས་གནང་བའི་འདུ་ཁང་ཀ་བཞིའི་ནང་རྟེན་གཙོ་འཇིམ་གྱི་ཐུབ་དབང་གི་སྐུ་བརྙན། སྨན་རྒྱལ། རྗེ་ཙོང་ཁ་པ། འབུམ་རྒྱས་འབྲིང་བསྡུས་གསུམ་སོགས་གསར་བཞེངས་གནང་བ་མཇལ་རྒྱུ་ཡོད།
ཡང་དགོན་དེའི་རྒྱབ་རིའི་ལྡེབས་སུ་མར་པ་ལོ་ཙཱ་བ་བཞུགས་མྱོང་བའི་སྒྲུབ་ཕུག་ཅིག་ཀྱང་མཇལ་རྒྱུ་ཡོད།
༢༠༠༣ལོར་སློབ་གསོ་པུའུ་ཡིས་བཀའ་བཅུ་བའི་སློབ་གསོ་བྱ་བའི་ཆུ་ཚད་བརྟག་དཔྱད་ཁྲོད་ཕུལ་བྱུང་གི་མཚན་སྙན་ཐོབ། སློབ་གྲྭ་འདི་ཚུགས་ནས་ལོ་ངོ་ལྔ་བཅུ་ལྷག་གི་རིང་ལ་མི་རིགས་ས་ཁུལ་ལ་ཕྱོགས་གང་ཐད་ཀྱི་ཤེས་ལྡན་མི་སྣ་༥༠༠༠༠ལྷག་བསྐྱེད་སྲིང་བྱས། སློབ་གྲྭ་འདིས་མི་རིགས་ས་ཁུལ་ཀྱི་བཅིངས་འགྲོལ་དང་སྲིད་དབང་འཛུགས་སྐྲུན། རྒྱལ་ཁབ་ཀྱི་མཐའ་མཚམས་བདེ་འཇགས། མི་རིགས་མཐུན་སྒྲིལ། མི་རིགས་ས་ཁུལ་གྱི་དཔལ་འབྱོར་འཕེལ་རྒྱས་དང་སྤྱི་ཚོགས་ཡར་རྒྱས་ཐད་ལ་བྱས་རྗེས་ཆེན་པོ་བཞག
སྤྱི་ལོ་༢༠༠༣ལོའི་ཟླ་༤པའི་ཚེས་༡༦ཉིན་རྒྱལ་ཁབ་སློབ་གསོ་པུའུ་ཡི་ཆོག་མཆན་ཐོབ་པ་བརྒྱུད་སློབ་གྲྭའི་མིང་ལྷོ་ནུབ་མི་རིགས་སློབ་གླིང་ནས་དངོས་སུ་ལྷོ་ནུབ་མི་རིགས་སློབ་གྲྭ་ཆེན་མོར་བསྒྱུར། ལོ་དེའི་ཟླ་དགུ་བར་རྒྱལ་སྲིད་སྤྱི་ཁྱབ་ཁང་སློབ་རྟགས་ཨུ་ཡོན་ལྷན་ཁང་གི་ཆོག་མཆན་ཐོབ་པ་བརྒྱུད་སློབ་གྲྭ་འདིར་འབུམ་རམས་པའི་སློབ་རྟགས་སྤྲོད་ཆོག་པའི་སློབ་གྲྭའི་གྲལ་དུ་བཞག
ད་ལྟ་འཁྱམས་པ་གྲྭ་ཚང་ཉམས་གསོ་གནང་བའི་ནང་འཇིམ་གྱི་དུས་གསུམ་སངས་རྒྱས་དང་། དེའི་གཡས་སུ་ཁུ་རྔོག་འབྲོམ་གསུམ་དང་རྗེ་དུ་ཁ་མ། གཡོན་དུ་གསང་འདུས། སྒྲོལ་ལྗང་། ཕྱག་རྡོར་སོགས་མི་ཚད་མ་གསར་བཞེངས་གནང་བ་དང་། ལྡེབས་རིས་རྙིང་མ་མང་པོ་མཇལ་རྒྱུ་ཡོད།
ད་ལྟ་སྔོན་གྱི་འདུ་ཁང་གི་ཤུལ་དུ་གསར་བཞེངས་གནང་བའི་འདུ་ཁང་ཀ་བ་༡༢ནང་སྔོན་གྱི་ཇོ་བོའི་སྐུ་ཚབ་འཇིམ་གྱི་ཇོ་བོ་བརྐྱངས་ཁྲུ་གང་ལྷག་ཙམ་དང་། སྐུ་ཚད་དེ་ལས་ཆུང་ཙམ་གྱི་སྒྲོལ་མ་ཉེར་གཅིག གུ་རུའི་སྐུ་བརྙན་བརྒྱ་ཚར་སོགས་གསར་བཞེངས་གནང་བ་མཇལ་རྒྱུ་ཡོད་ལ་སྣེའུ་རྫོང་ཤུལ་རྙིང་པའང་དགོན་དེའི་ནུབ་བྱང་མཚམས་ཀྱི་སྤྱི་ལེ་གཉིས་ཙམ་གྱི་ས་ལ་ཡོད། རྫོང་དེ་ནི་ཏཱའི་སི་ཏུ་བྱང་ཆུབ་རྒྱལ་མཚན་གྱིས་སྤྱི་ལོ་༡༣༤༩ལོར་གུ་ཤྲཱི་བསྟན་འཛིན་ཆོས་རྒྱལ་གྱིས་གཙང་པ་སྡེ་སྲིད་ཀརྨ་བསྟན་སྐྱོང་དབང་པོ་གསོན་བཟུང་བྱས་མཐར་ས་དེ་ནས་ཆུར་བསྐྱུར་བ་རེད་ཅེས་ཟེར།
སྔ་འགྱུར་བསྟན་པ་རྒྱས་པའི་སྨོན་ལམ་ཆོས་རྒྱལ་དགྱེས་པའི་ཞལ་ལུང་ཞེས་བྱ་བ་བཞུགས་སོ།།
འུར་རྡོ་ཆུ་མིག་དགུ་སྒྲིལ་ལ་བཤད་པ་མང་ཡང་། འདིར《ཨ་གྲགས་གཟི་རྫོང》ནང་དུ་འཁོད་པའི་འུར་རྡོ་ཆུ་མིག་དགུ་སྒྲིལ་གྱི་བཤད་པ་ ནི། ཚིག་དོན་གཉིས་ཐད་ལ་དཔྱད་ནའང་ཧ་ཅང་རྙིང་བ་ཞིག་ཡིན་པར་སྣང་སྟེ། གཤམ་དུ་དེ་ནང་གི་ནང་དོན་ཆ་ཚང་ཞིག་འགོད་པར་བྱ་སྟེ།འུར་ཁྲ་རིང་རྔ་མའི་ཕོད་རྒྱན་ཅན། ། རྟ་མགྱོགས་པའི་དཔའ་དར་ཐོབ་ནི་འདུག །
འདིར་མདོ་ཁམས་སྒང་བཞི་ཞེས་པ་ལས་སྒང་དྲུག་ཅེས་མི་སྣང་བས་དེར་བརྟགས་ན་སྔ་ མོའི་དུས་སུ་མདོ་ཁམས་སྒང་བཞི་བྱ་བ་ལས་སྒང་དྲུག་ཟེར་སྲོལ་མེད་དམ་སྙམ།.
དེ་ཡང་དང་ཐོག་གི་དཔེ་རྙིང་རྣམས་སུ་མིའུ་གདོང་བཞི་བྱ་བ་ལས་གདོང་ དྲུག་ཟེར་སྲོལ་མེད་ཀྱང་རིམ་གྱིས་གདུང་དྲུག་ཏུ་གྲགས་པ་བྱུང་ངོ་།། ཨ་མདོ་བ་མང་ཤས་ཀྱིས་འུར་རྡོ་ལ་འུར་ཆ་ཟེར་བ་ཤས་ཆེ་ཞིང་། འུར་རྡོ་ཟེར་སྐབས་འུར་མཐིལ་གྱི་རྡོ་ལ་གོ་བར་འདུག.
དབུས་གཙང་དང་ཁམས་པས་འུར་རྡོ་བྱ་བ་ལས་འུར་ཆ་ཞེས་མི་སྨྲ་སྟེ། 《ཏུན་ཧོང་གཏེར་ཡིག》ནང་དུ་འུར་རྡོ་ཞེས་བྲིས་ཡོད་པས་སྤྱི་མིང་གི་སྐབས་སུ་འུར་རྡོ་ཞེས་བྲིས་ན་ལེགས་པར་སེམས་སོ།།
ལོ་རྒྱུས་ཐོག་མི་རིགས་གཞན་གྱི་སྐད་ཡིག་འོག་ཏུ་འཛུལ་དགོས་མ་བྱུང་བ་དང་སྐད་ཡིག་གཞན་གྱི་བཙན་འཛུལ་མ་ཐེབས་པའི་རྒྱ་ཡིག་ཐོག་ཏུ་ཡོད་པའི་ཟའོ་དང་ཐང་གི་སྙན་ངག་ཕལ་ཆེ་བ་གོ་བདེ་བ་དང་། དོན་ལ་འབྱོར་བས་རྒྱ་ཆེར་མང་ཚོགས་ཀྱི་དགའ་བསུ་ཐོབ། སྙན་ངག་མཁན་པོ་གང་ཞིག་གིས་ཚིགས་བཅད་གཅིག་ཙམ་མ་གཏོགས་བྲིས་མེད་ནའང་ཚིགས་བཅད་དེ་ད་ལྟའི་བར་སྤྱི་ཚོགས་ཀྱི་སྣང་བརྙན་གསལ་བའི་མེ་ལོང་དང་། མི་རབས་ཕྱི་མ་ཚོའི་ལམ་སྟོན་གསལ་བའི་སྒྲོན་མེ་ནང་བཞིན་འཚེར་བཞིན་པའི་རྒྱུ་མཚན་ཡང་དེ་ལ་ཐུག་ཡོད།
མདོར་བསྡུས་ནས་ཞུ་ན་བོད་བཙན་པོའི་སྐབས་ཀྱི་རྩོམ་རིག་ནི། མི་རིགས་གཞན་གྱི་ཁ་རླངས་ཀྱི་གྲིབ་ནག་མ་ཕོག་པའི་མེས་པོ་ཚོའི་ལྷན་སྐྱེས་ངག་གི་འདུ་བྱེད་ཁོ་ན་ལས་བྱུང་བས། འགྱུར་ཁུག་གི་དབྱངས་རྟ་སྙན་པ། ཚིག་གི་རྒྱན་ཆ་དོན་དང་འཚམས་པ། དོན་གྱི་བརྗོད་གཞི་སྤྱི་ཚོགས་ཚོར་བའི་བབ་དང་མཐུན་པས། བོད་ཀྱི་རྩོམ་རིག་ཉམས་ཞིབ་གནང་མཁན་ཚོར་ནམ་ཡང་ཡིད་སྨོན་འཆོར་དགོས་པའི་རྩོམ་རིག་ནི་བོད་ཀྱི་གདོད་མའི་རྩོམ་རིག་གམ་བོད་བཙན་པོའི་དུས་རབས་སྐབས་ཀྱི་རྩོམ་རིག་རྣམས་ཡིན།
མི་རིགས་འདིས་སྐད་ཡིག་གཞན་གྱི་རྩོམ་སྲོལ་ལ་འགྲམ་ཆུ་མ་ལྡང་བ་ནས་བཟུང་། རང་སྐད་རང་སྐྱོང་གིས་མི་རིགས་རང་ཉིད་ཀྱི་བརྗོད་པ་ངག་གི་རང་བཞིན་ལ་རང་ཆས་སུ་གནས་པའི་སྙན་ངག་དང་མགུར་གླུའི་བཞུར་རྒྱུན་དེ་ཉིད་མུ་མཐུད་ཡོད་ན། རྩོམ་རིག་དང་མི་རིགས་གཉིས་ཆུ་དང་འོ་མ་ནང་བཞིན་འདྲེས་ཏེ་ཐང་གི་སྙན་ངག་ཚོ་ལ་རྒྱ་མིས་རིན་ཐང་ཇི་ཙམ་སྤྲོད་བཞིན་པ་དེ་ཙམ་ཞིག་བོད་པས་ཀྱང་སྤྲོད་ངེས།
ད་ལྟ་དར་ཁང་གསར་ཞེས་པ་དང་། བླ་བྲང་། བཀྲ་ཤིས་ཁང་གསར་ཞེས་པ་སོགས་གསར་བཞེངས་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
ཡང་དགོན་དེ་ནས་རྐང་ཐང་མར་ཆུ་ཚོད་གཉིས་ལྷག་ཙམ་སོང་ན་གྲིབ་ལུང་ཞེས་པ་དང་། སེ་བ་ལུང་དགོན་ཞེས་པ་མཇལ་རྒྱུ་ཡོད། དགོན་དེ་གཉིས་ནི་སྔོན་གྲྭ་ཚང་གི་གྲྭ་ཆུང་ངག་དབང་དཔལ་འབྱོར་ཞེས་པ་དང་། གངས་བཞར་ཞེས་པ་གཉིས་ཀྱིས་ངོས་གཉིས་ཀྱིས་དགོན་རེ་འདེབས་གསུངས་ཏེ་ངག་དབང་དཔལ་འབྱོར་གྱིས་གྲིབ་ལུང་དགོན་དང་། གངས་བཞར་གྱིས་སེ་བ་ལུང་དགོན་བཏབ་ཅེས་གསུངས། ཡང་སྟག་ལུང་ནས་ཕོ་མདོ་བར་ཡོང་དུས་བྱང་ངོས་བྲག་ལྡེབས་སུ་ཐང་པ་རིན་པོ་ཆེ་བཞུགས་མྱོང་བའི་གསེར་གླིང་རྒོད་ཚང་ཞེས་པ་དེ་བྲག་ལྡེབས་གཡང་གཟར་ཅན་དུ་ངོ་མཚར་ཆེ་བ་མཇལ་རྒྱུ་ཡོད།
རྩུབ་པའི་ཡི་གེ་ཤས་ཆེ་བར་འཇམ་པའི་ཡི་གེ་ཅུང་ཟད་བསྲེས་པའི་རྒྱན་ཏེ་ལྷོ་བའི་ལུགས་ཀྱི་སྦྱར་བའི་ཡོན་ཏན་ཡིན་ཏེ། དཔེར་ན།
རྒྱུད་སྡེ་ནས་བཤད་པའི་ཡི་དམ་རྡོ་རྗེ་བཞད་པས་ཤ་ཟ་མཁའ་འགྲོའི་ཚོགས་རྣམས་འཁོར་དུ་བསྡུས་ཏེ་ཚོགས་འཁོར་རྒྱ་ཆེར་བསྐོར་བ་དང་ལྷན་ཅིག་ཏུ་ཁ་སྦྱོར་བ་སོགས་ཀྱིས་ཟུང་འཇུག་བདེ་བ་ཆེན་པོར་དགྱེས་དགུར་རོལ་བཞིན་ཟུར་མིག་དང་བཅས་རྡོ་རྗེའི་གར་སྟབས་ཀྱི་ཞབས་བྲོ་འཁྲབ་ཚེ་རྒྱུད་སྡེ་ལ་ཉམས་མྱོང་མེད་པའི་ཆགས་ལྡན་ཕལ་བ་རྣམས་སེམས་པ་ཤོར་རོ།། ཞེས་པར་རྩུབ་པའི་ཡི་གེ་ཉེར་བརྒྱད་དང་འཇམ་པའི་ཡི་གེ་བརྒྱད་ཙམ་མ་གཏོགས་མེད་པ་ལྟ་བུ།
འཇམ་པའམ་སྲོག་ཆུང་གི་ཡི་གེ་ཤེད་ཆེ་ཞིང་གསལ་བྱེད་ཡི་གེ་གཅིག་ཉིད་ལ་ཡང་ཡང་བསྐོར་བའི་རྗེས་འཁྲིད་ཀྱི་རྒྱན་ལ་ཤར་བའི་ལུགས་ཀྱི་སྦྱར་བའི་ཡོན་ཏན་ཟེར། དཔེར་ན།
འདིར་སྔར་ནས་ད་བར་མཁས་བླུན་རིས་སུ་མ་ཆད་པས་སྙན་ངག་ལ་སྲོག་ཡོད་མེད་ཀྱི་ཁ་རྩོད་སྣ་རྩོད་འདྲ་མིན་བྱས་དང་བྱེད་བཞིན་པ་ལགས་ཀྱང༌། སྙན་ངག་པ་ཧོར་གཙང་འཇིགས་མེད་ཀྱི་མཚོ་བྱུང་དགྱེས་པའི་འཛུམ་ཟེར་དུ་སྙན་ངག་ལ་སྲོག་ཡོད་པའི་སྒྲུབ་བྱེད་བཀོད་པ་རྣམས་རིན་ཐང་གཞལ་དུ་མེད་པའི་ལེགས་བཤད་དུ་གོ་ཞིང༌། ད་དུང་དེ་དང་མཐུན་པའི་སྒྲུབ་བྱེད་མཆིས་ཀྱང་སྐབས་དོན་བརླག་པར་དོགས་ཏེ་རེ་ཞིག་བཞག་ནས་དཀྱུས་ལ་འཇུག་གོ།
ཞེས་བརྗོད་བྱ་རྗོད་བྱེད་གཉིས་ཀའི་ཆར་འཇིག་རྟེན་གྲགས་ཚད་གཙོ་བོར་བྱས་ཏེ་སྦྱར་བས་དོན་གསལ་ཞིང་གོ་སླ་བའི་རྒྱན་ལ་ལྷོ་ཕྱོགས་པས་རབ་དྭངས་ཀྱི་ཡོན་ཏན་དུ་འདོད་དེ། དཔེར་ན།
ཐུན་མོང་མ་ཡིན་པའི་རྒྱན་ལ་ནང་གསེས་དབྱེ་བ་བཅུ་ཡོད་དེ། སྦྱར་བའི་ཡོན་ཏན། རབ་དྭངས་ཀྱི་ཡོན་ཏན། མཉམ་ཉིད་ཀྱི་ཡོན་ཏན། སྙན་པའི་ཡོན་ཏན། ཤིན་ཏུ་གཞོན་པའི་ཡོན་ཏན། དོན་གསལ་བའི་ཡོན་ཏན། རྒྱ་ཆེ་བའི་ཡོན་ཏན། བརྗིད་པའི་ཡོན་ཏན། མཛེས་པའི་ཡོན་ཏན། ཏིང་ངེ་འཛིན་གྱི་ཡོན་ཏན་ཏེ། ཡོན་ཏན་འདི་བཅུ་ནི་རྒྱ་གར་ལྷོ་ཕྱོགས་ཀྱི་སྙན་ངག་པ་ཚོས་ལམ་གྱི་སྲོག་ཏུ་བཤད་པ་ཡིན་ལ། འདི་དག་ཕལ་ཆེ་བའི་ལྡོག་ཕྱོགས་ཀྱིས་ཤར་བའི་ལུགས་ཀྱི་རྩོམ་སྟངས་མཚོན་པ་ཡིན་ནོ།།
ད་ལྟ་སྔོན་གྱི་ཁང་བུ་མཆོད་རྟེན་གྱི་ཤུལ་དུ་གསར་བཞེངས་གནང་བའི་འདུ་ཁང་ཀ་བ་དྲུག་གི་ནང་སྔོན་གྱི་སྐུ་བརྙན་རྣམས་ཀྱི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད་ལ་འཁོར་ལམ་སྤྱིར་བཏང་བའང་ཡོད།
ལས་དང་ཉོན་མོངས་ཉི་ཟླ་མདངས་བཀྲའི་གནས། ། བཟོད་དཀའ་བཟོད་ན་འདི་དག་ཅིས་མི་བཟོད། ། གཟུགས་རྒྱན་འདྲེས་པའི་མངོན་འགྱུར་འགོག་རྒྱན།) རྒྱ་མཚོར་མི་འགའ་འཚོ་བ་ཙམ་གྱི་ཕྱིར། ། སྡུག་བསྔལ་བརྒྱ་ཕྲག་མང་པོའང་བཟོད་བྱེད་ན། ། རིན་ཆེན་ཆོས་ཕྱིར་ཅུང་ཟད་ངལ་བ་ཡི། ། དམན་པའི་སྡུག་བསྔལ་ཅི་ཕྱིར་བཟོད་མི་བྱེད། ། ཆོས་འགོག་པའི་རྒྱན།) སྔོན་ཆད་མནར་མེད་ལ་སོགས་གནས་རྣམས་སུ། ། དོན་མེད་ཕྱིར་ཡང་སྡུག་བསྔལ་བཟོད་བྱེད་ན། རང་གཞན་དོན་ཆེན་འགྲུབ་པའི་རྒྱུར་གྱུར་པ། །
རང་བྱུང་ཐུབ་དབང་རྒྱལ་པོའི་མགོན་དང་བཅས། ། རིགས་གསལ་བྱེད་ཀྱི་རྒྱན།) དེ་དང་ལྷོ་ཕྱོགས་སུ་ཧ་ཅང་ཡང་མི་རིང་བ་ཞིག་ན། རྩྭ་ལྗང་སེར་གྱི་མྱུ་གུས་ཁྱབ་པའི་ས་ཕྱོགས་སྐྱེ་ཤིང་སྣ་ཚོགས་ཀྱི་ལྗོན་པས་བསྐོར་ཞིང་མེ་ཏོག་གི་ཚལ་ན་བུང་བ་སྙན་པར་སྒྲོགས་པའི་གཞིར་ཡིད་དུ་འོང་བའི་ཆུ་པདྨི་དྲྭ་བས་ཁེབས་པར། ངུར་བ་མང་པོས་གླུ་ལེན་ཅིང་ཁྲུང་ཁྲུང་བདེ་བར་རྒྱུ་བའི་རྫིང་བུ་ཤིན་ཏུ་ཉམས་དགའ་བ་ཞིག་ན། ངང་པའི་རྒྱལ་པོ་ཚུལ་ཁྲིམས་དང་། ཏིང་ངེ་འཛིན་དང་། མང་དུ་ཐོས་པ་རྒྱ་མཚོའི་ཆུསབརླན་པར་བྱས་པ་ཞིག་ཀྱང་འདུག་པར་གྱུར་ཏོ། །
ཞེས་བརྗོད་དེ་སྐྱེད་མོས་ཚལ་དེ་ལས་ཀྱང་འདས་ནས་ཤར་ཕྱོགས་ལོགས་སུ་སོང་སོང་བ་ལས་རྒྱ་མཚོའི་མཐའ་དང་ཉེ་ཞིང་ཐང་དང་ཤང་ཤོང་ཤིན་ཏུ་རྒྱ་ཆེ་བ། སྔ་དྲོའི་ཚེ་ཉི་མའི་དཀྱིལ་འཁོར་ཡང་རྒྱ་མཚོའི་ནང་ནས་འཆར་བ་སྙམ་བྱེད་ཅིང་། ཕྱི་དྲོའི་དུས་སུ་སའི་འོག་ཏུ་ནུབ་པ་འདྲ་བ། ཕྱོགས་རྣམས་ནི་སྨིག་རྒྱུ་འགྱུ་བའི་གོས་དང་དྲི་ཟའི་གྲོང་གིས་བརྒྱན་ཅིང་། རྐང་གིས་འགྲོ་བའི་མགྲོན་པོ་ཤུགས་འབྱིན་པའི་ས་ཕྱོགས་མྱ་ངམ་གྱི་དགོན་པ་ཤིན་ཏུ་བགྲོད་དཀའ་བ་ཞིག་ལ་ཉིན་ཞག་འགའ་ཙམ་སོང་བ་ན། བཞིན་བཟང་རབ་ཏུ་སྐྱོ་བས་ནམ་མཁའི་ངོས་སུ་བལྟ་ཞིང་སྨྲེ་སྔགས་འདོན་པ།
ཅེས་བརྗོད་མ་ཐག་ཏུ་དེ་ནས་ཀྱང་ཟླ་བ་ཕྱེད་ཀྱིས་བགྲོད་དགོས་པའི་མྱ་ངམ་གྱི་དགོན་པ་དེ་ཉིད་སྔ་དྲོ་ཙམ་གྱེས་ལེགས་པར་བགྲོད་པར་གྱུར་ཏོ། །
དགེ་དང་མི་དགེའི་རྣམ་སྨིན་བསམ་མི་ཁྱབ། ། ཚིག་རྐང་བཞི་ཀའི་ཐ་མར་ཡོད་པའི་བར་དུ་ཆོད་པའི་ཟུང་ལྡན།)
དེ་ལྟར་བགྲོད་པའི་ཤར་ཕྱོགས་ན། ཡིད་དུ་འོང་བའི་གནས་སྐྱེ་ཤིང་སྣ་ཚོགས་ཀྱི་རྭ་བས་བསྐོར་བའི་དབུས་ན་གྲོང་དང་གཙུག་ལག་ཁང་མང་པོ་ཕྱེད་ཙམ་གསལ་བ་དག་མཐོང་སྟེ། བཞིན་བཟང་གིས་དྲིས་པ།
ཞེས་པའི་གཏམ་གླེང་བ་རྫིང་བུར་ཐོས་ཏེ། ངང་པའི་རྒྱལ་པོ་དེ་ཡང་ཡིད་སྐྱོ་བར་གྱུར་པ་དང་། ནམ་ཞིག་གི་ཚེ་རི་བོ་གངས་ཅན་ནས་འོངས་བའི་ལྷའི་བུ་ཁ་ཅིག་ཆུ་འཛིན་དུལ་བ་སྣ་ཚོགས་ཀྱི་ཤིང་རྟར་ཞུགས་ཏེ། སིལ་སྙན་འཁྲོལ་ཞིང་གླུ་གར་བྱེད་བཞིན་པས་སྤོས་ཆུའི་རྒྱུན་དང་མེ་ཏོག་གི་ཆར་འབེབས་ཤིང་། ནམ་མཁའི་ལམ་ནས་ཤར་ཕྱོགས་སུ་འགྲོ་བ་མཐོང་སྟེང་ངང་པའི་རྒྱལ་པོས་སྨྲས་པ།
ཞེས་བརྗོད་པ་ན། ངང་པའི་རྒྱལ་པོས་སྨྲས་པ། ཀྱེ་བཞིན་བཟང་། འདིར་དེ་ཙམ་དུ་བགྲོད་དཀའ་ཞིང་སྐྱོ་བའང་མ་ཡིན་གྱི། ཅུང་ཟད་སྤྲོ་སིངས་ཤིག་ཅེས་བརྗོད་ནས་ཡང་སྨྲས་པ།
ཞེས་བརྗོད་དེ་མཐར་གྱིས་དེའི་ཉེ་འཁོར་དུ་ཕྱིན་པ་ན། ཙནྡ་འཁྲི་ཤིང་གིས་བསྐོར་བའི་འོབས་ཆུས་ཡོངས་སུ་གང་བར་མེ་ཏོག་སྣ་ཚོགས་ཀྱིས་ཁེབས་ཤིང་། ཆུ་བྱ་སྣ་ཚོགས་པ་རྩེ་ཞིང་ལྡིང་བ་མཐོང་ནས་བཞིན་བཟང་གིས་སྨྲས་པ།
ཝཱ་ཎ་བོད་ཀྱི་གཙུག་ལག་སློབ་གྲྭ་ཆེན་མོའི་བསྟན་བཅོས་ལོ་རིམ་གསུམ་པའི་སློབ་མ་ཚོས་གློག་ཀླད་དུ་འཇུག།
ད་ནི་བརྡ་དེས་བསྟན་པའི་ངག་རྣམས་འབྱུང་བ་ན་རྒྱུ་བདུན་ཚོགས་པ་ལས་སྐྱེ་བར་བསྟན་ཏེ། དེ་ལ་བསྐུལ་བའི་རྒྱུ་རྣམ་པར་རྟོག་པ་ཡིན་པར་བསྟན་པའི་ཕྱིར། དེས་བསྟན་བརྡ་ཅན་འབྱུང་བ་ན། །ལྕགས་རྣམས་ལ་ནི་
དེའི་ཚེ་ལྷན་ཅིག་འབྱུང་བའི་རྒྱུ་བསྟན་པའི་ཕྱིར། དེའི་ཚེ་ནིཿ་ཤྭཱ་སྭ་ཞེས་པའི། །རླུང་དང་ལྷན་ཅིག་འབྱུང་བས་ཏེ། །ཞེས་བྱ་བ་སྨྲོས་ཏེ། འདི་ལྟར་གནས་དང་བྱེད་པ་ཕྲད་པའི་ཚེ། ནིཿ་ཤྭཱ་སྭ་ཞེས་བྱ་བའི་རླུང་ནི་དབུགས་ཡིན་ཏེ། འདི་དང་སྒྲའི་ཚོགས་སུ་འདྲེས་ནས་འབྱུང་སྟེ། འདི་ནི་ལྷན་ཅིག་འབྱུང་བའི་རྒྱུ་ཡིན་ནོ། །ཀུན་ཏུ་འགྲོ་བའི་རྒྱུ་བསྟན་པའི་ཕྱིར། །ཇི་ལྟར་གཟུགས་ལས་འབྱུང་བ་བཞིན། །ང་རོ་ལ་ནི་རྟེན་བཞིན་དུ། །ཞེས་བྱ་བ་སྨྲོས་ཏེ། དཔེར་ན་གཟུགས་ཐམས་ཅད་འབྱུང་བ་བཞིས་བསྐྱེད་པ་བཞིན་དུ།
ད་ནི་སྡུད་པའི་སྦྱོར་བ་བཤད་པར་འདོད་ནས། དེ་ལ་ཚིག་གི་སྦྱོར་བ་བཅུ། འབྲུ་མང་པོ་དང་ཚིག་སྡུད་དང་། །ཁྱད་པར་དག་དང་ཡན་ལག་དང་། །གཞི་དང་གཞི་གཅིག་བསྡུ་བ་དང་། །གཞི་མཐུན་པ་དང་དེའི་སྐྱེས་བུ། །ཟླས་དབྱེ་བ་དང་ཕྱོགས་ཙམ་མོ། །ཞེས་བྱ་བ་སྨྲོས་སོ། །འདི་ལྟར་འབྲུ་མང་པོ་བསྡུ་བ་དང་། ཚིག་སྡུད་པ་ཙམ་གྱིས་བསྡུ་བ་དང་། ཁྱད་པར་དུ་བསྡུ་བ་དང་། ཡན་ལག་བསྡུ་བ་དང་། གཞི་བསྡུ་བ་དང་། གཞི་གཅིག་ཏུ་བསྡུ་བ་དང་། གཞི་མཐུན་པའི་བསྡུ་བ་དང་། དེའི་སྐྱེས་བུའི་བསྡུ་བ་དང་། ཟླས་དབྱེ་བའི་བསྡུ་བ་དང་། ཕྱོགས་ཙམ་སྟོན་པའི་བསྡུ་བའོ། །ཞེས་བྱ་བར་སྦྱར་རོ། །
ད་ནི་ཁྱད་པར་དུ་བསྡུ་བ་འཆད་དེ། དེའི་ཕྱིར། སྔ་མ་ཕྱི་མའི་སྦྱོར་བ་ཡིས། །ཁྱད་པར་བསྡུ་བ་རྣམ་པ་གཉིས། །ཞེས་སྨྲོས་ཏེ། ཚིག་སྔ་མས་ཁྱད་པར་དུ་སྦྱོར་བ་ནི། སྔོན་པོ་ཉིད་ཨུཏྤལ་ནི་སྔོན་པོ་ཨུཏྤལ་ཞེས་བྱ་བ་དང་།ཚིག་ཕྱི་མས་ཁྱད་པར་དུ་སྦྱར་བ་ནི། ཨུཏྤལ་ཉིད་སྔོན་པོ་ནི་ཨུཏྤལ་སྔོན་པོ་ལྟ་བུའོ། །
ད་ནི་གཞི་བསྡུ་བ་འཆད་དེ། དེའི་ཕྱིར། རིགས་གསལ་བྱས་དང་མ་བྱས་པའི། །གཞི་བསྡུ་བ་ནི་གཉིས་ཡིན་ནོ། །ཞེས་སྨྲོས་ཏེ། རིགས་གསལ་བའི་བསྡུ་བ་ནི་ཆོས་མཐའ་དག་ཅེས་པ་ལྟ་བུའོ། །རིགས་མ་གསལ་བའི་བསྡུ་བ་ནི། མཐའ་དག་དང་ཀུན་ལ་སོགས་པ་ལྟ་བུའོ། །
ད་ནི་གཞི་གཅིག་ཏུ་བསྡུ་བ་འཆད་དེ། དེའི་ཕྱིར། ཕྱོགས་གཅིག་ཏུ་ནི་བྱེད་པ་དང་། །སོ་སོའི་ཕྱོགས་གཅིག་བྱེད་པ་ཡིས། །གཞི་གཅིག་བསྡུ་བས་གཉིས་སུའོ། །ཕྱོགས་གཅིག་ཏུ་བྱེད་པའི་བསྡུ་བ་ནི། འདུས་བྱས་ཐམས་ཅད་མི་རྟག་པ་ཞེས་པ་ལྟ་བུའོ། །སོ་སོ་ཕྱོགས་གཅིག་ཏུ་བྱེད་པའི་བསྡུ་བ་ནི། འདུས་བྱས་དང་འདུས་མ་བྱས་ཐམས་ཅད་བདག་མེད་དོ། །ཞེས་པ་ལྟ་བུའོ། །
ད་ནི་གཞི་མཐུན་པའི་བསྡུ་བ་འཆད་དེ། དེའི་ཕྱིར། ཁྱད་པར་ཁྱད་པར་ཅན་གཉིས་ལས། །ཁྱད་པར་རྣམ་གཉིས་གཞི་གཅིག་ཏུ། །མཐུན་པར་གོ་བར་བྱ་བ་ལ། །སྦྱོར་བའི་གཞི་མཐུན་རྣམ་པ་གཉིས། །ཞེས་སྨྲོས་ཏེ། དེ་ཡང་ཁྱད་པར་དང་ཁྱད་པར་ཅན་གཉིས་གཞི་གཅིག་ཏུ་སྦྱོར་བ་ནི། སྔོ་བ་དང་ཨུད་པ་ལ་གཉིས་ཀ་ལ་ཨུད་པ་ལའོ་ཞེས་པ་ལྟ་བུའོ། །ཁྱད་པར་གཉིས་གཞི་གཅིག་ཏུ་བསྡུ་བ་ནི། སྔོ་བ་དང་རྩུབ་པ་གཉིས་ཀྱང་ཨུད་པ་ལ་ཞེས་གཞི་གཅིག་ཏུ་བསྡུ་བའོ། །མཐུན་པར་གོ་བ་ནི་ཆོས་ཐ་དད་པ་དག་གཞི་གཅིག་པར་གོ་བར་བྱ་བའི་སྐབས་སུ་སྒྲ་སྦྱོར་བ་ནི། གཞི་མཐུན་པའི་བསྡུ་བའོ། །
ད་ནི་ཕྱོགས་ཙམ་སྟོན་པ་འཆད་དེ། དེའི་ཕྱིར། རང་གི་རིགས་ཙམ་བསྡུད་བྱེད་ཅིང་། །ཕྱོགས་གཞན་ཀུན་ཏུ་སྤོང་བ་དང་། །རིགས་ཀྱི་ཚད་ཀྱང་མི་འཛིན་པ། །ཕྱོགས་ཙམ་སྟོན་པའི་སྦྱོར་བའོ། །ཞེས་སྨྲོས་ཏེ། འདི་ནི་ཙམ་དང་། རེ་རེ་ལྟ་བུའི་ཚིག་བསྡུད་པ་ཡིན་ཏེ། སེམས་ཙམ་བྱ་བ་ལྟ་བུ་སེམས་ཀྱི་རིགས་ཐམས་ཅད་སྟོན་པ་དང་། སེམས་མ་ཡིན་པ་གཞན་སྤོང་བར་བྱེད་ཅིང་། སེམས་རང་ཚད་འདི་ཙམ་ཞེས་འཛིན་པར་མི་བྱེད་པ་དེ་ལ་ནི་ཕྱོགས་ཙམ་སྟོན་པ་ཞེས་བྱའོ། །དེ་བཞིན་དུ་རྩྭ་རེ་རེ་དང་ཤིང་རེ་རེ་ཞེས་བྱ་བ་ལ་སོགས་པ་ལ་ཡང་སྦྱར་བར་བྱའོ། །
ད་ནི་སྐབས་སུ་བབ་པའི་ཚིག །ད་ལྟར་བྱུང་ལ་སྦྱོར་བ་སྟེ། །འདས་པའི་སྐབས་ལ་རྣམ་པར་སྤང་། །ཞེས་བྱ་བ་ནི། ད་ནི་ཞེས་བྱ་བའི་སྒྲ་ནི། དོན་བཤད་པའི་སྐབས་སུ་བབ་པའི་ཚིག་ཡིན་ཏེ། ད་ལྟར་བཤད་པའི་དུས་ལ་སྦྱོར་གྱི། འདས་པའི་དུས་ལ་ནི་མི་འཇུག་གོ །
ཉིད་ཀྱི་འཇུག་པ་བསྟན་པ་ནི། ཉིད་ནི་དེ་བཞིན་ཅུང་ཟད་དུ། །ཕྱི་ཚིག་ཐ་མི་དད་པ་དང་། །སོ་སོའི་རྐྱེན་དུ་འགྱུར་བའོ། ཞེས་བྱ་བ་ཡིན་ཏེ། ཉིད་ལ་ཕལ་དུ་ཁོ་ན་དང་འདྲ། ཅུང་ཟད་མི་འདྲ་བར་ཚིག་ཕྱི་མ་རང་ལས། ཐ་མི་དད་པར་སྦྱོར་བ་ཡང་ཡོད་དེ། ཨུད་པ་ལ་ཉིད་སྔོན་པོ་ཞེས་པ་ལྟ་བུའོ། །ཁ་ཅིག་དངོས་པོའི་རྐྱེན་དུ་འགྱུར་ཏེ། སྲ་བ་ཉིད། ཅེས་པ་ལྟ་བུ་སྲ་བའི་དངོས་པོ་ནི་སྲ་བ་ཉིད་ལྟ་བུར་སྟོན་པའོ། །
ཙམ་གྱི་འཇུག་པ་སྟོན་པ་ནི། ཚད་འཛིན་ལྷག་མ་འགོག་པ་ཡིས། །ཙམ་ཞེས་བྱ་བ་རྣམ་པ་གཉིས། །ཞེས་བྱ་བ་ཡིན་ཏེ། ཚད་འཛིན་པའི་ཙམ་ནི།རྡུལ་ཕྲ་མོ་ཙམ། ཞེས་བྱ་བའམ། རི་རབ་ཙམ། ཞེས་བྱ་བ་ལྟ་བུའོ། །ལྷག་པ་འགོག་པའི་ཙམ་ནི།རྣམ་པར་རིག་པ་ཙམ་མོ། །ཞེས་པ་ལྟ་བུའོ། །དེ་དང་ཕྱོགས་མཐུན་པར་བསྟན་པའི་ཕྱིར། འབའ་ཞིག་ལ་སོགས་དེ་བཞིན་སྦྱར། །ཁྱབ་པ་སྐབས་ཀྱིས་རྩི་བར་བྱ། །ཞེས་བྱ་བ་སྨྲོས་ཏེ། འབའ་ཞིག་དང་ཤ་སྟག་ལ་སོགས་པའང་ལྷག་མ་འགོག་པར་སྦྱར་ཏེ། དེ་རྣམས་གང་ཁྱབ་ཆེ་བ་ནི་སྐབས་ཀྱི་ཤུགས་དང་སྦྱར་རོ། །
དང་པོ། ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་རྒྱལ་སྲིད་སྤྱི་ཁྱབ་ཁང་གིས་༢༠༠༦ལོའི་༡པོའི་ཚེས་༡༨ཉིན་མིང་རྟགས་བཀོད་པའི་༼ཨེ་ཛི་འགོག་བཅོས་ཁྲིམས་སྲོལ་༽གྱི་དོན་ཚན་གསུམ་པའི་ནང་དུ། ལས་ཁུངས་དང་མི་སྒེར་སུ་ཡིན་རུང་ཨེ་དུག་ཅན་དང་ཨེ་ནད་ཅན།ཨེ་ནད་ཅན་གྱི་ཁྱིམ་མིར་མཐོང་ཆུང་བྱ་མི་ཆོག་པ་དང་། ཨེ་དུག་ཅན་དང་ཨེ་ནད་ཅན། ཨེ་ནད་ཅན་གྱི་ཁྱིམ་མི་སུ་ཡིན་རུང་།ཁོང་ཚོས་གཉེན་བསྒྲིགས་དང་ལས་ཞུགས། སྨན་པར་བསྟེན་པ་དང་སློབ་གྲྭར་འགྲོ་བ་སོགས་ཁྲིམས་མཐུན་གྱི་ཁེ་དབང་ལ་ཁྲིམས་ལུགས་ཀྱིས་རྒྱབ་སྐྱོར་ཐོབ་ཅེས་བསྟན་ཡོད།
མ་གཅིག་གིས་སྔ་རྗེས་སུ་གྲྭ་པ་མངོན་ཤེས་ཅན་དང་། ཞྭ་དམར་བ། སྦས་སྟོན། ཡར་ཐིང་པ། ཕ་དམ་པ་སངས་རྒྱས། སྐྱོ་སྟོན་བསོད་ནམས་བླ་མ་སོགས་མཁས་གྲུབ་དུ་མ་བལ་མར་བསྟེན་པ་དང་། དབུས་གཙང་ཁམས་གསུམ་གྱི་གཅིག་ཏུ་མ་ངེས་པའི་གནས་དུ་མ་དང་། ལྷག་པར་བོད་ཡུལ་ལྷོ་ཕྱོགས་ཀྱི་ཡུལ་གྲུའི་ནང་ཚན་ཟངས་རི་ཁང་དམར་བཅས་སུ་སྐུ་ཚེ་དང་སྒྲུབ་པ་མཉམ་པའི་རྣམ་པར་ཐར་བ་དང་ལྷུར་བཞེས་མཛད་ཡོད། མ་གཅིག་འདི་བཞེན་རིགས་ལམ་སྤྱི་དང་ལྷག་པར་དུ་ཕར་ཕྱིན་གྱི་གཞུང་ལུགས་ལ་མཁས་པའི་གྲྭ་ཐོག་ཆོད་པ་ཞིག་བྱུང་ཡོད།
མ་ཅིག་ལབ་ཀྱི་སྒྲོན་མ་ནི་སྤྱི་ལོའི་དུས་རབས་བཅུ་གཅིག་པའི་དུས་དཀྱིལ་ནས་དུས་རབས་བཅུ་གཉིས་པའི་དུས་དཀྱིལ་བར་ཙམ་དུ་འཚོ་ཞིང་བཞེས་པའི་བོད་རིགས་བུད་མེད་རིག་པའི་གནས་ཆེན་སྤྱི་དང་བྱེ་བྲག་ནང་དོན་རིག་པར་མཐར་ཕྱིན་པའི་ཤེས་རབ་ཅན་ཁྱད་དུ་འཕགས་པ་ཞིག་དང་། ད་དུང་ཁོང་ནི་ཁ་བ་རི་པའི་ལོ་རྒྱུས་གར་སྟེགས་ཐོག་ཐོན་པའི་བུད་མེད་མཁས་གྲུབ་གཉིས་ལྡན་གྱི་ཁྱད་དུ་འཕགས་པ་ཞིག་ཡིན་ལ་བུད་མེད་གྲགས་ཅན་མི་སྣ་ཞིག་ཀྱང་ཡིན།
སི་ཁྲིན་ཞིང་ཆེན་དཀར་མཛེས་ཁུལ་སེར་ཤུལ་རྫོང་ཁོངས་ཀྱི་རྩྭ་ཐང་ཆེན་མོ་ཞིག་ཏུ་ཆེས་མཐོང་དཀོན་པའི་ངོ་མཚར་མཛེས་རྣམ་ཞིག་སྟེ་སྟེང་དུ་ནང་ཆོས་དང་མ་ཎི། ལྷ་སྐུ་སོགས་བརྐོས་པའི་གསང་གི་མ་ཎི་རྡོ་མཁར་མཆིས།
མ་ཎི་རྡོ་མཁར་འཛུགས་སྐྲུན་གྱི་ལོ་དུས་དང་བྱུང་བའི་ཐད་ནས་དཔྱད་ཡིག་གཉིས་ཏེ། གཅིག་ནི་མ་ཎི་རྡོ་མཁར་གྱི་གནས་དེར་བཤད་རྒྱུན་ཞིག་ཡོད་པ་ནི་སྔོན་གེ་སར་རྒྱལ་པོའི་དུས་སྐབས་སུ་དགྲ་ཕྱོགས་དང་གཡུལ་འཐབ་ཆེན་པོ་ཞིག་བྱས་ཏེ་དམག་མང་པོ་གཡུལ་ལས་བཀྲོངས་པས་ཤི་བོའི་རྣམ་ཤེས་འདྲེན་པར་གནས་འདིར་མ་ཎི་རྡོ་མཁར་བཞེངས་ཤིང་། རྗེས་སུ་ས་གནས་མི་དམངས་ཀྱིས་གེ་སར་རྒྱལ་པོའི་མཛད་རྗེས་བསམ་ནས་གནས་འདིར་མཇལ་སྐོར་བྱས་ཏེ་མ་ཎི་རྡོ་བརྐོས་མཐོ་ནས་མཐོ་རུ་ཆགས་མཐར་གཞི་ནས་ད་ལྟའི་མ་ཎི་རྡོ་མཁར་འདི་ཉིད་གྲུབ་པར་གྲགས།
མ་ཎི་རྡོ་བརྐོས་ནི་བོད་ཁུལ་གྱི་ཁྱད་དུ་འཕགས་པའི་དམངས་ཁྲོད་རིག་གནས་ཤིག་ཡིན་ཞིང་དགོན་པའི་རིག་གནས་དང་འབྲེལ་བ་ངེས་ཅན་ཡོད་ནའང་གཙོ་བོ་དམངས་ཁྲོད་དད་མོ་ལ་བརྟེན་པ་དང་། བོད་ཁུལ་རོང་འབྲོག་མང་ཚོགས་ཀྱི་རང་དབང་དད་མོས་མཚོན་ཐབས་ཤིག་རེད། སྒོས་སུ་རྩྭ་ཐང་ཆེན་མོར་གནས་པའི་འབྲོག་ཁུལ་དུ་དགོན་པ་ཉུང་ཞིང་ལམ་ཐག་རིང་བའི་ཁར། མ་ཎི་རྡོ་བརྐོས་ནི་འབྲོག་དམངས་རྣམས་ཀྱིས་དད་མོས་བྱེད་པའི་ཡུལ་གཙོ་བོར་ངེས།
མ་ཎི་རྡོ་བརྐོས་ཀྱི་རིག་གནས་འདི་སེར་ཤུལ་རྫོང་དང་མཚོ་སྔོན་ཡུལ་ཤུལ། བོད་ལྗོངས་ཆབ་མདོ་ས་ཁུལ་གྱི་བྱང་ཕྱོགས་དང་བོད་ལྗོངས་བྱང་ཐང་འབྲོག་ཁུལ་སོགས་སུ་འཕེལ་རྒྱས་ཆེན་པོ་བྱུང་ཡོད་པ་མ་ཟད་གཞི་རྒྱ་ཤིན་ཏུ་ཆེ་ཞིང་ལོ་རྒྱུས་བྱུང་བ་རིང་མོ་ལྡན་དེ་ལས་ཁ་ཤས་ནི་བོད་བཙན་པོའི་རྒྱལ་རབས་སྐབས་སུ་ཡིན་པར་གྲགས།
རྣམ་དབྱེ་དང་པོ་ངོ་བོ་ཙམ་སྟོན་པ་ནི་མིང་ཙམ་ལས་ལོགས་སུ་མེད་ལ། དོན་གྱི་ངོ་བོ་ཙམ་སྟོན་པ་མིང་དང་། དོན་གྱི་ངོ་བོ་དང་ཁྱད་པར་སྦྱར་ནས་སྟོན་པ་ཚིག་ཡིན་ཏེ། དཔེར་ན་ཁང་བ་ཞེས་པས་ཁང་བའི་ངོ་བོ་ཙམ་ལས་ཁྱད་པར་གང་ཡང་མི་སྟོན་སྟབས་མིང་ཙམ་ཡིན། ཁང་བའི་ཀ་བ་ཞེས་པས་ཁང་བའི་ངོ་བོ་དང་དེའི་ཁྱད་པར་ཀ་བ་གཉིས་རྣམ་དབྱེ་སྦྱར་ནས་སྟོན་པའི་སྒྲ་ཡིན་སྟབས། མིང་ཚིག་གཉིས་སུ་ཕྱེས་པའི་ཚིག་ཡིན་ལ། མིང་ཚིག་གཉིས་སུ་ཕྱེས་པའི་མིང་དང་ཚིག་གཉིས་འགལ་མོད། སྤྱིར་མིག་དང་ཚིག་གཉིས་མི་འགལ་ཏེ། ཁང་བའི་ཀ་བ་ཞེས་པ་མིང་ཡང་ཡིན་ལ་ཚིག་ཀྱང་ཡིན་པའི་ཕྱིར།
དེ་བཞིད་དུ་ཀ་བ་ཞེས་པ་མིང་དང་། ཀ་བའི་ཟུར་ཞེས་པ་མིང་ཚིག་གཉིས་སུ་ཕྱེས་པའི་ཚིག་ཡིན་པ་ཤེས་པར་བྱའོ། ལེགས་སྦྱར་ལ་རྣམ་དབྱེ་དང་བོའི་གཅིག་ཚིག་དང་ཉིས་ཚིག་སོགས་ལོགས་སུ་ཡོད་མོད། བོད་འདིར་དོན་གྱི་ངོ་བོ་ཙམ་སྟོན་པའི་མིང་ལ་རྣམ་དབྱེ་དང་པོ་ཞེས་མིང་འདོགས་པ་ལས། ལོགས་སུ་དབྱེ་བ་མེད། འོན་ཀྱང་། མི་དག། བོད་དག་ཅེས་པ་ལྟ་བུའི་དག་སྒྲ་ཉིས་ཚིག་དང་། མི་རྣམས། བོད་རྣམས་ལྟ་བུའི་རྣམས་སྒྲ་མང་ཚིག་ཡིན་མོད། དཔེར་ན་རང་རེའི་མཁས་པ་སྔ་མ་དག་གིས་འདི་ལྟར་གསུངས་ཞེས་པ་ལྟ་བུའི་དག་སྒྲ་མང་ཚིག་ལ་འཇུག་པ་ཡང་སྐབས་དུ་མར་ཡོད་པ་ཤེས་སླ།
རྣམ་དབྱེ་དང་པོ་མིང་ཙམ་གྱི་དཔེ་བརྗོད་ནི། ལྷ། མི། མགོ། ཡན་ལག། མཆོག། བཟང་། ཐོན་སྐྱེད། སྤྲིན། རྒྱབ། རྒྱལ་ཁབ། ལམ། མདའ། གསེར། སྐྱེད་ཚལ། གཡས། དབུས། ཕ་རོལ་ལྟ་བུའོ།
རྣམ་དབྱེ་དང་པོ་དང་འབྲེལ་བའི་རྫོགས་ཚིག་ནི། གོ་ངོ་དོ་ནོ་བོ་མོ་འོ་རོ་ལོ་སོ་རྣམས་དང་། ད་དྲག་གི་དབང་གིས་ཏོ་བཅས་བཅུ་གཅིག་ཡོད། རྫོགས་ཚིག་དང་། སླར་སྡུད། ཟླ་སྡུད་རྣམས་ནི་མིང་གི་རྣམ་གྲངས་ཡིན་ལ། དེ་དག་གི་རྗེས་འཇུག་རང་འདྲར་སྦྱར་དགོས། དཔེར་ན། མགོ་ནི་ཡན་ལག་མཆོག་གོ། ཤེན་ཏུ་བཟང་ངོ་། ཐོན་སྐྱེད་བྱེད་དོ། ཁ་ཟས་སྦྱིན་ནོ། ས་བོན་བཏབ་བོ། འདི་ནི་གཞུང་ལམ་མོ། འདི་ནི་མོའོ། ང་ནི་དགའ་འོ། གསེར་རོ། རྒྱལ་ཁབ་འདི་ནི་རང་རེའི་མེ་རྒྱལ་ལོ། གཞུང་འབྲུ་འབུལ་ལོ། བྱ་བོ་བྱས་སོ། ཕོ་བྲང་དུ་ཕེབས་སོ། ཕ་རོལ་ཏུ་ཕྱིན་ཏོ་ལྟ་བུ།
སྐམ་རྗོང་རྡོས་ཆེ་སའུ་རྩེ་གཞན་ལས་རིང་།།༼དཔེ་གཞན་དུ། སྐམ་རྗོང་གཏོས་ཆེ་པའུ་རྩེ་གཞན་ལས་རིང་།།ཞེས་འབྱུང་ལ།ཡིག་ནག་གི་ས་དང་པའི་ཁྱད་པར་འབྱེད་དཀའ་བས་སའུ་དང་པའུ་གང་ཡིན་ཀྱང་མི་ཤེས། ཡང་སྐམ་འཇོང་མིན་ནམ་སྙམ་ཀྱང་དཔྱད།༽
འཇིག་རྟེན་ལུགས་ཀྱི་བསྟན་བཅོས་ཨུཏྤལའི་སྡོང་པོ་ལས་ཕྱི་སྣོད་ཀྱི་འཇིག་རྟེན་ཆགས་ཚུལ་དང་ཁྱད་པར་བོད་ཡུལ་གྱི་ཆགས་ཚུལ་བཤད་པ་སྟེ་འདབ་མ་དང་པོའོ།།
དབྱིབས་ནི་རྒྱང་མའི་རྡེའུ་ལྟ་བུའམ།།༼དཔེ་གཞན་དུ་མདེའུ་ཞེས་འབྱུང་། རྒྱང་མ་ནི་མདའ་སྟེ་དེའི་རྩེ་མོ་ཟེར་རམ་དཔྱད།༽
ཕུབ་སོག་ཤིང་ལོ་ར་ཐལ་མང་པོ་བསྲེ།།༼དཔེ་གཞན་དེར་ཕུབ་སོགས་ཞེས་འབྱུང་།ཕུབ་མ་དང་སོག་མ་བྱ་བའི་བསྡུས་ཚིག་ཏུ་སྣང་།༽
འཇིག་རྟེན་ལུགས་ཀྱིས་བསྟན་བཅོས་ཨུཏྤ་ལའི་སྡོང་པོ་ལས་སྐུ་གསུང་ཐུགས་རྟེན་གཅིག་ཏུ་བྱས་པའི་འདབ་མ་སྟེ་ལྔ་པའོ།། །།
ཀྱོང་གི་འབུར་ས་འབུར་པོའི་ཀྱོང་སར་གདབ།།༼དཔེ་གཞན་པ་དེར་ལྕོང་གི་འབུར་ས་འབུར་པོའི་ལྕོང་སར་གདབ།།ཞེས་འབྱུང་།༽
འཇིག་རྟེན་ལུགས་ཀྱི་བསྟན་བཅོས་ཨུཏྤལའི་སྡོང་པོ་ལས་ཁང་པའི་བཀོད་པ་གཙོ་བོར་བསྟན་པའི་འདབ་མ་སྟེ་གསུམ་པའོ།།
འཇིག་རྟེན་ལུགས་ཀྱི་བསྟན་བཅོས་ཨུཏྤལའི་སྡོང་པོ་ལས་ནང་བཅུད་སེམས་ཅན་བཤད་པའི་འདབ་མ་སྟེ་གཉིས་པའོ།།
གུག་གུ་ཤན་ནི་ཧོར་གྱི་ཏིང་ལས་ལོད།།༼དཔེ་གཞན་དུ་གུ་གེ་ཤེལ་ནི་ཧོར་གྱི་ཏིང་ལས་ལོད།།ཞེས་འབྱུང་།༽
འཇིག་རྟེན་ལུགས་ཀྱི་བསྟན་བཅོས་ཨུཏྤ་ལའི་སྡོང་པོ་ལས་སོ་ནམ་བྱ་ཚུལ་གྱི་འདབ་མ་སྟེ་བཞི་པའོ།།
སྙམ་པའི་མི་དེ་ལོངས་སྤྱོད་རྒྱུན་མི་ཆད།།༼དཔེ་གཞན་ཞིག་ཏུ་བརྐམ་པའི་མི་དེ་སོགས་འབྱུང་།༽
རྩེ་མོར་ཉི་ཟླའམ་པདྨ་བུམ་བུམ་སྤྲས།།༼འདི་མེ་ཏོག་པདྨ་ཁ་ཕྱེ་མ་རག་པ་སྟེ། གང་བུ།༽
སྔོ་ཞིང་མཉེན་པ་སྟོད་ཀྱི་གུ་ལང་གསེར།།༼དཔེ་གཞན་དུ་ཁམས་ཀྱི་གུ་ལང་ཞེས་འབྱུང་།༽
ཐོ་ལྡིང་རྒྱལ་པོའི་ཕྱག་ཏུ་ཕུལ་ཞེས་ཐོས།།༼དཔེ་གཞན་ཞིག་ཏུ་ཐོ་ལིང་ཞེས་འབྱུང་།༽
འདི་རྣམས་ཕལ་ཆེར་ཐོ་ལྡིང་ལོ་ཆེན་གྱིས།།༼དཔེ་གཞན་ཞིག་ཏུ་ཐོ་ལིང་ཞེས་འབྱུང་།༽
ཁྲག་གཏར་བའི་གསོ་བཅོས་ནི་གནའ་སྔ་མོ་ནས་ཡོད་པའི་སྨན་བཅོས་བྱ་ཐབས་ཞིན་ཡིན། དེ་ཡང་མིའི་ལུས་པོའི་ཐོག་གི་ཆེད་བཙུགས་ཀྱི་ཁྲག་རྩ་རྟོལ་ནས་ཁྲག་གཙགས་ཤིང་ངན་ཁྲག་ཕྱིར་འབུད་ནས་ནད་གཞི་བཅོས་པའི་ཐབས་ཤིག་ལ་ཟེར།
འཛམ་གླིང་གི་ནང་བསྟན་གནས་རི་གྲགས་ཅན་ལས། རྒྱ་ནག་གི་ཡུལ་གྱི་ནང་བསྟན་གནས་རི་གྲགས་ཅན་བཞིའི་ཡ་གྱལ་གླང་ཆེན་འགྱིང་རིའམ རི་བོ་འོད་ཟེར་ཅན་ཟེར་བའི་གནས་འདི་ནི་སྔོན་ཆད་དུས་རབས་དགུ་པ་ཡས་མས་སུ་ཏོ་ཅོ་ཆོས་ལུགས་པ་མང་དུ་སྡོད་པའི་གནས་ཤིག་ཡིན། དེ་རྗེས་རྒྱ་ནག་གི་སུང་རྒྱལ་རབས་ཀྱི་སྐབས་སུ་ནང་བའི་དགོན་པ་བཞེངས་པར་མ་ཟད་ཀུན་ཏུ་བཟང་པོའི་སྐུ་བརྙན་བཞེངས་ཏེ་ནང་བསྟན་གནས་ཆེན་ཞིག་ཏུ་བསྒྱུར། དེ་ནས་བཟུང་ཀུན་ཏུ་བཟང་པོའི་གནས་རི་ཉིད་དུ་གྲགས་པ་ཡིན།
རི་འདིའི་མཐོ་ཚད་ལ་མཚོ་ངོས་ནས་སྨི3099ཡོད་པ་དང་། སངས་རྒྱས་སྟོང་གི་རི་བོའང་ཟེར། རྒྱ་ནག་གི་ཝེ་རྒྱལ་རབས་དང་ཅིན་རྒྱལ་རབས་སོགས་ཀྱི་སྐབས་སུ་གནས་འདིར་དགོན་པ་མང་དུ་བཏབ་ཅིང་རྟེན་མང་དུ་བཞེངས། གནས་འདིར་དགོན་པ26ཙམ་ཡོད་ལ། 1996ལོར་འཛམ་གླིང་གནའ་ཤུལ་གྲགས་ཅན་སྲུང་སྐྱོབ་བྱེད་པའི་གྲས་སུ་བཞག
ད་སྐབས་གནས་འདིར་དགོན་པ30ལྷག་ཡོད་ཅིང་། རྟེན་གྱི་གཙོ་བོ་འཕགས་པ་ཀུན་ཏུ་བཟང་པོའི་སྐུ་བརྙན་གླང་ཆེན་མཆེ་བ་དྲུག་ལྡན་ལ་བཅིབས་ཤིང་ལྗིད་ཚད་ལ་ཏུན62ལོངས་པ་ཞིག་བཞེངས་ཡོད་པ་དང་། གཞན་ཡང་རྟེན་བྱིན་ཅན་མང་དུ་བཞེངས་ཡོད།
ན་མོ་གུ་རུ་མཉྫུ་གྷོ་ཥཱ་ཡ། ཡོན་ཏན་མཆོག་མངའ་སླུ་མེད་རིན་ཆེན་གསུམ། །ཡེ་ཤེས་མེ་ལོང་གཙུག་ན་ཟླ་བ་དང༌། །རྟ་དབྱངས་བཙུན་པ་ཟླ་བ་སམྦྷོཊ། །ལ་སོགས་འཕགས་བོད་མཁས་པའི་ཚོགས་སྤྱི་དང༌། །ཁྱད་པར་དམ་ཆོས་འོ་མའི་རྒྱུན་བཟང་གིས། །མང་ཐོས་ལུང་གི་ལུས་སྟོབས་ཆེར་བསྐྱེད་ནས། །རྟོགས་པའི་བསམ་འཕེལ་ལག་རྩེར་སྨིན་མཛད་པའི། །དྲིན་ཅན་བླ་མའི་ཚོགས་ལ་གུས་བཏུད་ནས། །མིང་ཚིག་རིན་ཆེན་འབྱུང་གནས་སིནྡྷུའི་བདག །རིག་བྱེད་རྣམ་བཞི་སྨ་བའི་ཉེར་ལན་རྒྱུ། །བསླབ་གསུམ་མྱུ་གུ་སྐྱེད་བྱེད་རྒྱ་མཚོའི་གོས། །གང་དེ་མདོར་བསྡུས་ཚིག་གིས་བཤད་པར་བྱ། །
དྲིན་གཟོ་བའི་ཕྱིར་མཁས་པ་སྤྱི་དང་བྱེ་བྲག་ལ་ཕྱག་འཚལ་བའོ། །དང་པོ་ནི། གང་ལ་ཡོན་ཏན་མཆོག་མངའ་བའི། །དཀོན་མཆོག་དེ་ལ་ཕྱག་འཚལ་ལོ། །ཞེས་པ་སྟེ། གང་ཞིག་ལ་རིཾ་པ་བཞིན་དོན་གཉིས་མཐར་ཕྱིན་པ་དང༌། འགོག་ལམ་གྱི་བདེན་པ་གཉིས་དང༌། རིག་གྲོལ་གྱི་ཡོན་ཏན་མཆོག་ཏུ་གྱུར་པ་མངའ་བའི་སངས་རྒྱས་དང༌། ཆོས་དང༌། དགེ་འདུན་ཏེ་དཀོན་མཆོག་གསུམ་པོ་དེ་རྣམས་ལ་སྒོ་གསུམ་གུས་པས་ཕྱག་འཚལ་ལོ། །ཞེས་པའམ། ཡང་ན། ཕྱག་འཚལ་ལོ། །གང་ལ་ན་ཡོན་ཏན་མཆོག་མངའ་བའི་དཀོན་མཆོག་དེ་ལའོ། །ཞེས་བཤད་ཀྱང་རུང་ངོ། །
གསུམ་པ་དགོས་པའི་དབང་གིས་རྟག་ཞི་བ་ལ་ཕྱག་འཚལ་བ་ནི། གང་གིས་མིང་གཞི་སྔོན་གསུངས་པ། རྟག་ཞི་བ་ལ་ཕྱག་འཚལ་ལོ། །ཞེས་པ་སྟེ། གང་གིས་མིང་ཚིག་བརྗོད་བ་ཀུན་གྱི་གཞིར་གྱུར་པའི་དབྱངས་གསལ་གྱི་ཡི་གེ་སྔོན་དུ་གསུང་བ་པོར་འཇིག་རྟེན་ན་གྲགས་པ་ལྷའི་དབང་པོ་རྟག་ཏུ་ཞི་བ་སྟེ་དབང་ཕྱུག་ཆེན་པོ་ལ་ཕྱག་འཚལ་ལོ། །ཞེས་པའོ། །དེ་ཡང་བྲམ་ཟེ་རྣམས་ཀྱི་གཞུང་དུ་བྱེད་པོ་ཉི་ཤུ་རྩ་བཞི་བཤད་པ་ལས་ཡི་གེའི་བྱེད་པ་པོ་དབང་ཕྱུག་ཆེན་པོར་གྲགས་པ་དང་སྒོ་བསྟུན་ནས་ཕྱི་རོལ་པ་རྣམས་རྗེས་སུ་གཟུང་བའི་སླད་དུ་ཡིན་པར་གསུངས་སོ། །
བཞི་པ་དྲིན་གཟོ་བའི་ཕྱིར་མཁས་པ་སྤྱི་དང་བྱེ་བྲག་ལ་ཕྱག་འཚལ་བ་ནི། སྡེབ་སྦྱོར་ལེགས་མཛད་མཁས་རྣམས་དང༌། །བླ་མ་ལ་ཡང་ཕྱག་འཚལ་ནས། །ཞེས་པ་སྟེ། སྒྲ་སྐད་ཀྱི་བརྗོད་པ་དང་དོན་སྡེབ་ལེགས་པར་སྦྱོར་བའི་ཚུལ་སྟོན་པའི་སྒོ་ནས་ཚིག་དོན་གཉིས་ལ་མི་རྨོང་པའི་ཤེས་རབ་སྐྱེད་ནུས་པའི་གཞུང་རྩོམ་ཞིང་འདོམས་པར་མཛད་པའི་མཁས་པ་སྤྱི་དང༌། བྱེ་བྲག་ཏུ་མཁན་པོ་ཉིད་ལ་དེ་ལྟའི་བྱ་བ་མཛད་པའི་བྲམ་ཟེ་ལི་བི་ཀ་ར་ལ་སོགས་པའི་བླ་མ་རྣམས་ལའང་ཕྱག་མཛད་པ་སྟེ། ནས་ནི་ལྷག་བཅས་ཀྱི་སྒྲའོ། །
ཡུལ་གངས་ཅན་གྱི་སྐད་ཀྱིས་བརྡ་སྤྲོད་པའི་བསྟན་བཅོས་སུམ་ཅུ་པའི་རྣམ་བཤད་མཁས་མཆོག་སི་ཏུའི་ཞལ་ལུང་ཞེས་བྱ་བ་བཞུགས་སོ།།
‘གངས་ལྗོངས་ནི་གླུ་གར་གྱི་རྒྱ་མཚོ་རེད། བོད་ནི་སྙན་ངག་གི་མི་རིགས་རེད།’ཅེས་ཤར་ནུབ་རྒྱལ་ཁབ་ཀྱི་ཡུལ་གྲུ་ཀུན་ལ་རླུང་ལྟར་གྲགས་པ་ནི་ལོ་རྒྱུས་ཀྱིས་བྱིན་པའི་གངས་ཅན་པའི་གཟི་བརྗིད་ཀྱི་བ་དན་དཀར་པོ་ཞིག་རེད།
ཀློག་པ་པོ་ལགས། སྙན་རྩོམ་འདིའི་ནང་ཁྱོད་ཉིད་མགུ་བར་སྐྱེད་པའི་རྩོམ་དུམ་རེ་ཟུང་མཆིས་ཚེ་མེ་ཏོག་ཆུང་ཡང་ལྷ་རྫས་ལྟར་དགྱེས་བཞེས་དང༌།། གལ་ཏེ་ཀློག་པ་པོ་ཁྱོད་ཉིད་ཀྱི་ལྟ་བའི་རྣམ་བཞག་གང་ཞིག་དང་མི་མཐུན་པ་ཞིག་མཆིས་ཚེ་མི་འདོ་མེད་ཅིག་གི་རྩོམ་འཆལ་དམ་དུམ་རེ་ཟུང་ལ་དགོངས་དབྱིངས་མ་འཚང་བར་དགོངས་འཆར་གྱི་བཀའ་མཆིད་ངེས་གནང་མཛོད་རོགས། རྒྱུ་མཚན་ནི། འག་དུ་ལྷུང་བ་ནི་ཉམས་མྱོང་གི་རྨང་གཞི་དང༌།། ཕམ་ཁ་ནི་རྒྱལ་ཁའི་གཞི་རྩ་ཡིན་པས་སོ།།
དཔེ་དེབ་འདི་འགྲོ་འགྲེམས་ཆ་ཚང་ཏྲེ་ཧོར་འཁྲུངས་སར་བླ་བྲང་གིས་གཏོང་གནང་མཛད་པར་སྙིང་ཐག་པ་ནས་ཐུགས་རྗེ་ཆེ་ཞུ་དང༌། ཁོ་བོས་འདི་ཉིད་དཔེ་སྐྲུན་བྱེད་སྐབས་རང་ཉིད་འདུ་འཛིན་གྱི་བྲེལ་བས་མི་ཁོམ་པའི་གནས་དགུ་པ་ཞིག་ཏུ་ལྷུང་སྡོད་ཡོད་སྟབས་གྲོགས་པོ་ངག་དབང་བསོད་ནམས་དང་བྱམས་པ་བསོད་ནམས་གཉིས་ཀྱིས་གློག་ཀླད་དུ་འཇུག་གནང་མཛད་པ་དང༌།། པར་ཁང་དབུ་འཛིན་གྲོགས་པོ་བསྟན་འཛིན་ཆོས་འཕེལ་གྱིས་དོ་བདག་དངོས་ཀྱི་ངོ་ཚབ་ཏུ་འགན་གཙང་ལེན་གནང་པ་བཅས་ལ་སྙིང་ཐག་པ་ནས་ཐུགས་རྗེ་ཆེ་ཞུ།
ཞེས་ངེས་མེད་ས་མཐར་ཁྱི་བཞིན་ཉུལ་བའི་ཆོས་ནོར་གཉིས་མེད་ཀྱི་སྤྲང་འཁྱམས། ཉམ་ཆུང་གྲྭ་རྐྱང་སྨྱུག་ཐོགས་པ་བེ་རི་འཇིགས་མེད་ཀྱིས་